Simone Scuffet

Simone Scuffet (lindur më 31 maj 1996) është një futbollist profesionist italian i cili luan me skuadrën italiane Udinese në Serie A.

Karriera me klube
Udinese

Scuffet është lojtar i akademisë së Udineses dhe u vendos në skuadrën e parë për sezonin 2013–14. Më 1 shkurt 2014, pas një dëmtimi të portierit të parë Željko Brkić, Scuffet bëri debutimin e tij me skuadrën në moshën 17 vjeçare në fitoren 0–2 kundër Bolonjës. Pas disa performancave pozitive, Scuffet u bë portieri i parë i Udineses. Më 27 Mars, në një ndeshje kundër Interit në San Siro, Scuffet ishte lojtari më i mirë i skuadrës së tij duke bërë disa pritje shpëtimtare dhe duke i siguruar skuadrës barazimin 0–0. Pas kësaj paraqitje fantastike, ai u vendos në formacionin më të mirë të javës së 30 të Serie A.

Më 9 qershor 2014, Scuffet firmosi një kontratë të re pesë vjeçare me klubin.

Karriera ndërkombëtare

Scuffet ka përfaqsuar Italinë në nivelet U–17 dhe U–18. Me kombëtaren U–17, Scuffet ka luajtur në Kupën e Botës 2913. Italia pasi e mbylli grupin B në vendin e dytë me 6 pikë, u eleminua nga Meksika në raundin e 16 me rezultatin 2–0. Megjithatë, pavarësisht nga eleminimi i hershëm i bluve, Scuffet ishte një nga lojtarët më të mirë të kompedicionit. Në mars 2014, ai u thirr nga trajneri i kombëtares së parë Cesare Prandelli që të bashkohej me disa lojtarë të panjohur në stërvitjen e tyre 3 ditore në një qëndër stërvitore.

 Referime 

 Lidhje të jashtme 
Statistikat, karriera dhe biografia tek Soccerway.com
Profili  tek Goal.com
Të dhënat tek Transfermarket.com

Kategoria:Lindje 1996
Kategoria:Njerëz që jetojnë
Kategoria:Futbollistë italianë
Kategoria:Futbollistë në Udinese Calcio
Kategoria:Futbollistë në Como 1907
Kategoria:Futbollistë në Serie A
Kategoria:Futbollistë në Serie B